PolyAgent/wiki_georgian_en_parallel_20231101 huggingface dataset:
The Resistance (ალბომი)

The Resistance (ალბომი)
The Resistance — ჯგუფ Muse-ის მეხუთე სტუდიური ალბომი. იგი გამოვიდა 2009 წლის 13 სექტემბერს. ალბომის პროდიუსერი და მიქსის ავტორია მარკ სტენტი.
კონცეფცია
ალბომი ეფუძნება ჯორჯ ორუელის რომანის 1984 მოვლენებს. სიმღერებში ჟღერს უინსტონისა და ჯულიას, წიგნის მთავარი გმირების ფიქრები. მაგალითად, სიმღერაში Resistance მეთიუ ბელამი მღერის „you'll wake the Thought Police“ (შენ გააღვიძებ ფიქრების პოლიციას). ამ სტრიქონში პირდაპირი კავშირია წიგნის იმ ფრაგმენტთან, სადაც უინსტონი და ჯულია უკანონო კავშირში შედიან ერთმანეთთან და ეშინიათ, რომ მათ პოლიცია დაიჭერს.
შექმნა
ალბომის სათაური ცნობილი გახდა ჯგუფის საიტიდან სერვისში Twitter, 2009 წლის 22 მაისს. ცნობილი გახდა ერთ-ერთი სიმღერის სახელიც - United States of Eurasia - ყოველ შემთხვევაში, ჯგუფის თაყვანისმცემლებმა ის შეამჩნიეს ერთ-ერთ სურათზე, რომელზეც გამოსახული იყო ნოტების ფურცელი სტუდიიდან. ჰოვარდის მხრიდან ინფორმაცია ალბომის გამოცემის შესახებ დადასტურდა. 1 ივნისს ინფორმაციის გავრცელება გაგრძელდა და ცნობილი გახდა, რომ ჯგუფი ალბომის მხარდასაჭერ ტურსაც გამართავდა.
16 ივნისს დადასტურდა, რომ ალბომი გამოვიდოდა 14 სექტემბერს. 3 ივლისს Muse-ის Twitter-გვერდზე დაიწყო ალბომის სიმღერების სახელების დამატებაც, რაც ამავე დღეს დასრულდა. 14 ივლისს Muse-მა განაცხადა, რომ პირველი სინგლი ალბომიდან იქნებოდა Uprising.
2009 წლის 17 აგვისტოს სერვისზე iTunes გამოქვეყნდა ყველა სიმღერის 30 წამიანი ნაწყვეტები.
2009 წლის 7 სექტემბერს ჯგუფის ოფიციალურ საიტზე მოსასმენად განთავსდა სიმღერის Undisclosed Desires სრული ვერსია. 10 სექტემბრიდან მთლიანი ალბომი განთავსდა გამოცემის The Guardian ოფიციალურ საიტზე.
9 სექტემბერს ცნობილი გახდა, რომ The Resistance ასევე გამოვიდოდა iTunes-ის სერვისის მეშვეობით ფორმატში iTunes LP - ალბომის, დამატებითი ვიდეორგოლებისა და ანიმაციური დამატებების ერთიანი პაკეტის სახით. სექტემბერში ასევე ცნობილი გახდა, რომ I Belong to You შევიდოდა ფილმში „ბინდის საგა: ახალი მთვარე“. ფილმის წინა ნაწილში, „ბინდი“, უკვე მოხვდა Muse-ის სხვა სიმღერა - Supermassive Black Hole. „ახალი მთვარის“ ვერსიაში I Belong to You წარმოდგენილია დამატებითი გიტარის პარტიებით და ამოღებულია ნაწილი 'Mon cœur s'ouvre à ta voix'.
ალბომის ინსტრუმენტული ვერსია ასევე ვრცელდება ინტერნეტ-ქსელში.
2010 წლის იანვარში Resistance გამოვიდა ალბომის მესამე სინგლის სახით, ხოლო 2010 წლის აპრილში - მეოთხე სინგლი Exogenesis: Symphony.
სიმღერების სია
პერსონალი
მეთიუ ბელამი - ვოკალი, გიტარები, ფორტეპიანო, სინთეზატორები, პროდიუსერი
კრისტოფერ უოლსტენჰოლმი - ბას გიტარა, ვოკალი, პროდიუსერი
დომინიკ ჰოვარდი - დასარტყმელი საკრავები, დრამ მანქანა, პერკუსია
ჩარტები და სერტიფიცირებები
ყოველკვირეული ჩარტები
წლის საბოლოო ჩარტები
სერტიფიცირებები
სქოლიო
Muse-ის ალბომები
2009 წლის ალბომები
კონცეპტუალური ალბომები
გრემის ჯილდო საუკეთესო როკ-ალბომისთვის
Pseudolasius pallidus

Pseudolasius pallidus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pseudolasius-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
კოატა

კოატა (Ateles) — ძუძუმწოვრების გვარი პრიმატების რიგისა. მათი სიგრძე 34-66 სმ აღწევს. აქვთ პატარა თავი, გრძელი კიდურები და მოსაჭიდი კუდი. იმეტესობა შემოსილია უხეში და მეჩხერი, ზოგი კი რბილი და ხშირი ბალნით. სხვადასხვა ფერისა არიან ერთი სახეობის ფარგლებშიც კი. ბინადრობენ ცენტრალურ და სამხრეთ ამერიკის, მექსიკის ტყეებში. გვარში 4 სახეობაა, იკვებებიან წვნიანი ნაყოფით, კაკლით, ყვავილებით, მწერებით. კუდით შეუძლიათ საკვების მცირე ულუფის პირთან მიტანა. მაკეობა 140 დღემდე გრძელდება. შობენ 1 ნაშიერს, რომელსაც მშობელი თან ატარებს თითქმის 4 თვე.
ლიტერატურა
ქსე, ტ. 5, გვ. 564, თბ., 1980
პრიმატები
მცირე ჰიმალაი

მცირე ჰიმალაი — მთის მასივების და ქედების სისტემა ჰიმალაის მასივში, დიდი ჰიმალაის და სივალიკის ქედს შორის. სიგრძე დაახლოებით 2000 კილომეტრი, სიგანე 10-20 კილომეტიდან 100 კილომეტრამდე. სიმაღლე უმეტესად 3-3,5 ათასი მეტრი. დანაწევრებულია ვიწრო და ღრმა ხეობებით. შემორჩენილია ძველი გამყინვარების კვალი. კალთები 3500 მეტრ სიმაღლემდე შემოსილია ტყით.
ლიტერატურა
პაკისტანის ქედები
ბჰუტანის ქედები
ინდოეთის ქედები
ნეპალის ქედები
Rădenii Vechi

Rădenii Vechi is a village in Ungheni District, Moldova.
References
Villages of Ungheni District
სანავარდოს წმინდა გიორგის ეკლესია

სანავარდოს წმინდა გიორგის ეკლესია — არქიტექტურული ძეგლი დგას ყვარლის მუნიციპალიტეტის სოფელ სანავარდოდან სამხრეთით 0,5 კმ-ზე. სოფელ ველისციხიდან ყვარლისკენ მიმავალი საავტომობილო გზის პირას, მარხცენა მხარეს, თეთრი გიორგის მკლავად წოდებულ ადგილას. თარიღდება VIII-IX საუკუნეებით.
აღწერა
ძეგლი სამეკლესიანი ბაზილიკაა. იგი ძირითად ფორმებში ტრადიციულად შემუშავებულ კომპოზიციურ სტრუქტურას იმეორებს. შენობა ნაგებია მოზრდილი, ნატეხი ქვის ირეგულარული წყობით. დროთა განმავლობაში ეკლესიამ მნიშვნელოვანი ნგრევა და არაერთი გადაკეთება (სავარაუდოდ, გვიანდელ შუა საუკუნეებში) განიცადა, რამაც მას სრულიად შეუცვალა თავდაპირველი სახე. მთლიანადაა დანგრეული ჩრდილოეთ ეკლესია და დასავლეთ გარშემოსასვლელი. განახლებულია მთავარი ეკლესიის კამარა, კონქი, გარეთა კედლების ზედა ნაწილები და ლავგარდანი; აღდგენილია სამხრეთ ეკლესიის სამხრეთ კედლის უმეტესი ნაწილი. ეკლესია შიგნიდან და გარედან შელესილი და შეთეთრებულია.
მთავარ ეკლესიას (გარეთაზომები: 7.5 x 4.3 მეტრი) სამი შესასვლელი აქვს: სამხრეთიდან, დასავლეთიდან და ჩრდილოეთიდან. სამივე კარი თარაზულადაა გადახურული. მათგან სამხრეთ და დასავლეთ კარები თავდაპირველი სახითაა შემორჩენილი, ხოლო დასავლეთისას წირთხლების მნიშვნელოვანი ნაწილი და გადახურვა აღდგენილი აქვს.
აღმოსავლეთით ნალისებრი აფსიდია, რომლის ღერძზე გაჭრილია გარეთკენ შევიწროებული და თარაზულად გადახურული ვიწრო სარკმელი. აფსიდის სამხრეთ გვერდში მცირე სწორკუთხა ნიშაა. აფსიდი გადახურულია ტლანქად ნაწყობი კონქით, რომლის თაღი კვერცხისებრი ფორმისაა (მსგავსი ფორმა აქვს კამარასაც) და აფსიდის მხრების დამაგვირგვინებელ, მარტივი პროფილის (თარო და შეზნექილი მრუდი ზედაპირი) მაღალ იმპოსტებს ეყრდნობა. საკურთხევლის სარკმლის გარდა, მთავარ ეკლესიას კიდევ ორი, მრტყლად გადახურული სარკმელი აშუქებს. მათგან ერთი სამხრეთ კედლის შუაშია, ხოლო მეორე დასავლეთ კედლის ზედა ნაწილში. ეს უკანასკნელი საკმაოდ ვიწროა და პარალელური წირთხლები აქვს.
სამხრეთ ეკლესიის კედლები მთავარი ეკლესიის კედლებს წყობით არ ებმის. აღმოსავლეთით იგი დასრულებულია ღრმა, ნალისებრი აფსიდით, რომელშიც სწორკუთხა სარკმელია გაჭრილი. ეკლესიის სამხრეთ კედელში მოწყობილი იყო ორმალიანი, თაღოვანი შესასვლელი — თაღებს შორის მრგვალი სვეტებით, რომლის დასავლეთ მალი მოგვიანებით აგურითა და ნატეხი ქვით მთლიანად ამოუშენებიათ (საკმაოდ ტლანქად), ხოლო აღმოსავლეთ მალში, ვიწრო, დადაბლებული თაღით დასრულებული კარი მოუწყვიათ. ასევე გვიანდელია სამხრეთ ეკლესიის დასავლეთ ნაწილში, მთავარი ეკლესიის დასავლეთ კედლის ხაზზე. აგებული ორი პილასტრი და მათზე დაყრდნობილი ნალისებრი თაღი, რომელიც თხელი ქვის ფილებითაა ნაწყობი. შიგნით ეკლესია მშვილდისებრი ფორმის ქვის კამარითაა გადახურული. იგი ეყრდნობა მთავარი ეკლესიის სამხრეთ კედელზე მიდგმულ ორ პილასტრს და მათზე გადაყვანილ სამ თაღს.
ეკლესიის დასავლეთ გარშემოსასვლელიდან შემორჩენილია სამხრეთ-დასავლეთ კუთხის ნაშთი და კამარის საყრდენი კედლების მცირე ნაწილები, რომლებიც მთავარი ეკლესიის დასავლეთ კედელზე არიან მიშენებული. ჩრდილოეთ ეკლესიის კედლების კვალიც კი აღარ ჩანს. ეკლესიის ფასადები დასრულებულია აგურის ნაწყობი ხერხულა ლავგარდნით, რომლის დიდი ნაწილი ჩამოშლილია. ეკლესია გადახურული იყო ღარისებრი კრამიტით.
ლიტერატურა
ყვარლის მუნიციპალიტეტის ტაძრები
ქერიაანთკარის ღვთისმშობლის ეკლესია

ქერიაანთკარის ღვთისმშობლის ეკლესია — არქიტექტურული ძეგლი დუშეთის მუნიციპალიტეტის სოფელ ქერიაანთკართან ახლოს, ქართლის ქედის დასავლეთ კალთაზე, მდინარე აბანოსხევის მარჯვენა ნაპირზე. აგებულია XlX საუკუნეში. ეკლესია დარბაზულია (5,4 x 3,8 მეტრი), ნაგებია რიყისა და ნაგები ქვით. კონქი და კამარა ჩანგრეულია. სამხრეთ კედლის დასავლეთ ნაწილში დაბალი, სწორკუთხა შესასვლელია. აღმოსავლეთით სწორკუთხა საკურთხეველია, რომელიც დარბაზისგან მოკლე მხრებითაა გამოყოფილი. საკურთხევლის აღმოსავლეთ კედელში გაჭრილი სარკმელი სწორკუთხაა და გარეთკენ ვიწროვდება. ერთი სარკმელი დასავლეთ კედელშია. მოგვიანებით ეკლესიის გადახურვა ხის კონსტრუქციებით განუახლებიათ და თუნუქით გადაუხურავთ. შემორჩენილია გადახურვის ხის ძელები და თუნუქის ფრაგმენტები.
ლიტერატურა
დუშეთის მუნიციპალიტეტის ტაძრები
სელაგინელა

სელაგინელა (Selaginella) — მცენარის გვარი ლიკოპოდიუმისნაირთა განყოფილებისა. ხავსის მსგავსი მცენარეებია, გვხვდება აგრეთვე მცოცავი, ხვიარა და კორდოვანი ფორმებიც. ზოგიერთ სელაგინელის სიმაღლე 5—10 სმ-ია, ზოგისა 2—3 მ, ხვიარა ტროპიკული სახეობებისა კი 18—20 მ აღწევს. უვითარდებათ ორნაირი სპორანგიუმი: 4-მაკროსპორიანი მაკროსპორანგიუ და მრავალმიკროსპორიანი მიკროსპორანგიუმი.
ახასიათებს თაობათა მორიგეობა დომინანტური სპოროფიტით. შეიცავს ტროპიკებში გავრცელებულ 700-მდე სახეობას. საქართველოში გვხვდება 2 სახეობა Selaginella selaginoides და Selaginella helvetica. ორივე სახეობა იზრდება ტენიან ადგილებში, ტყის ქვედა სარტყლიდან ალპურ სარტყლამდე.
ლიტერატურა
ლიკოპოდიუმები
Lasioglossum europense

Lasioglossum europense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1950 წელს.
იხილეთ აგრეთვე
Lasioglossum-ის სახეობების სია
სქოლიო
europense
აბენსბერგი

აბენსბერგი — ქალაქი გერმანიაში, ბავარიის მიწაზე.
ექვემდებარება ქვემო ბავარიის ადმინისტრაციულ ოლქს. შედის კელჰაიმის რაიონის შემადგენლობაში. მოსახლეობა შეადგენს 12732 ადამიანს (2010 წლის 31 დეკემბრის აღწერის მონაცემებით). იკავებს 60,28 კმ² ფართობს. ოფიციალური კოდი — 09 2 73 111.
რესურსები ინტერნეტში
ოფიციალური საიტი
სქოლიო
ბავარიის ქალაქები
ძვ. წ. 625

ძვ. წ. 625
მოვლენები
მიდიელები და ბაბილონელები ნინევიას ესხმიან თავს (მიახლოებითი თარიღი)
დაიბადნენ
გარდაიცვალნენ
მერსედეს პერესი

მერსედეს პერესი (დ. 4 მარტი, 1950) — კუბელი ფრენბურთელი. სამჯერ აქვს მონაწილეობა მიღებული ზაფხულის ოლიმპიურ თამაშებზე (1972, 1976, 1980). ოლიმპიურ თამაშებზე ნაკრების რიგებში ჩაატარა 15 შეხვედრა.
სქოლიო
კუბელი ქალი ფრენბურთელები
ჩაჩიპაი (კუნდინამარკა)

ჩაჩიპაი (კუნდინამარკა)
ჩაჩიპაი — ქალაქი და მუნიციპალიტეტი კოლუმბიაში, კუნდინამარკის დეპარტამენტში. მდებარეობს ზღვის დონიდან 983 მეტრზე. 2005 წლის მონაცემებით, მოსახლეობა 9 737 ადამიანს შეადგენდა, სიმჭიდროვე 77.9 ადამიანი კმ²-ზე. ფართობი 125 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
კუნდინამარკის დეპარტამენტის მუნიციპალიტეტები და ქალაქები
ტრუხილიო (ვალიე-დელ-კაუკა)

ტრუხილიო (ვალიე-დელ-კაუკა)
ტრუხილიო — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 1.552 მეტრზე. 2005 წლის მონაცემებით, მოსახლეობა 18 142 ადამიანს შეადგენდა, სიმჭიდროვე 82.09 ადამიანი კმ²-ზე. ფართობი 221 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ვალიე-დელ-კაუკის დეპარტამენტის მუნიციპალიტეტები და ქალაქები
ლევანტი

ლევანტი (ძვ. მზის ამოსვლა) — ხმელთაშუა აღმოსავლეთ ზღვისპირეთის საერთო სახელწოდება, რომელიც მოიცავს რამდენიმე ქვეყანას (სირია, ლიბანი, თურქეთი, იორდანია, ისრაელი, პალესტინა, ეგვიპტე), ხშირად ეს ტერმინი უფრო ვიწრო წრეს მოიცავს. არაბები უძველესი ხანიდან ამ ტერიტორიას მოიხსენიებენ, როგორც მაშრიყი, ებრაელები კი, როგორც შამი ან შაამი.
იხილეთ აგრეთვე
მაშრიყი
შუამდინარეთი
ლიტერატურა
Braudel, Fernand, The Mediterranean and the Mediterranean World in the Age of Phillip II
Julia Chatzipanagioti: Griechenland, Zypern, Balkan und Levante. Eine kommentierte Bibliographie der Reiseliteratur des 18. Jahrhunderts. 2 Vol. Eutin 2006. ISBN 3-9810674-2-8
Levantine Heritage site. Includes many oral and scholarly histories, and genealogies for some Levantine Turkish families.
Philip Mansel, Levant: Splendour and Catastrophe on the Mediterranean, London, John Murray, 11 November 2010, hardback, 480 pages, ISBN 978-0-7195-6707-0, New Haven, Yale University Press, 24 May 2011, hardback, 470 pages, ISBN 978-0-300-17264-5
რესურსები ინტერნეტში
France and the Levant
ლევანტი
ახლო აღმოსავლეთი
ხმელთაშუა ზღვა
ქსავიე დოლანი

ქსავიე დოლანი (დ. 20 მარტი, 1989) — კანადელი კინორეჟისორი, მსახიობი, სცენარისტი, მემონტაჟე და კოსტიუმების დიზაინერი. საერთაშორისო აღიარება მოუტანა სადებიუტო ფილმმა „მე მოვკალი დედაჩემი“, რომლის პრემიერაც 2009 წელს კანის კინოფესტივალზე შედგა.
2009 წლის შემდეგ დოლანმა თავისივე სცენარისტობით რვა სრულმეტრაჟიანი ფილმი გადაიღო, რომელთაგან ორის გარდა ყველას პრემიერა კანის კინოფესტივალზე შედგა. ფილმის „ტომი ფერმაში“ პრემიერა 2013 წელს ვენეციის 70-ე საერთაშორისო კინოფესტივალზე ჩატარდა, ხოლო ფილმი ჯონ ფ. დონოვანის სიკვდილი და ცხოვრება 2018 წლის ტორონტოს საერთაშორისო კინოფესტივალზე წარსდგა. 2018 წელს დოლანმა გადაიღო მუსიკალური ვიდეო ადელის სინგლისთვის Hello.
დოლანს თავისი ნამუშევრებისთვის არაერთი ჯილდო აქვს მიღებული. 2014 წლის კანის კინოფესტივალზე ფილმისთვის „დედა“ მან ჟიურის პრიზი დაიმსახურა, ხოლო 2016 წელს ფილმისთვის „ეს მხოლოდ აღსასრულია“ გრან პრი მოიპოვა.
ფილმოგრაფია
რეჟისორი, სცენარისტი, პროდიუსერი
მე მოვკალი დედაჩემი (2009)
წარმოსახვითი სიყვარული (2010)
და მაინც ლოურენსი (2012)
ტომი ფერმაში (2013)
დედა (2014)
ეს მხოლოდ აღსასრულია (2016)
ჯონ ფ. დონოვანის სიკვდილი და ცხოვრება (2018)
მატიასი და მაქსიმი (2019)
რესურსები ინტერნეტში
დაბადებული 1989
კანადელი კინორეჟისორები
კანადელი კინომსახიობები
ფრანგულენოვანი კინორეჟისორები
დაბადებული 20 მარტი
ალექსანდრე შიშკოვი

ალექსანდრე შიშკოვი
ალექსანდრე არდალიონის ძე შიშკოვი (დ. 1799 — გ. 27 სექტემბერი, 1832, ტვერი) — რუსი პოეტი, მწერალი და მთარგმნელი.
ბიოგრაფია
წერდა ცარიზმის მამხილებელ ლექსებს. 1818 წელს საქართველოში გადმოასახლეს, სადაც 3 წელი დაჰყო. 1834-1835 წლებში ალექსანდრე პუშკინის ინიციატივით გამოქვეყნდა შიშკოვის თხზულებათა ოთხტომეული. საქართველოს ეხება შიშკოვის დაუმთავრებელი რომანი ქეთევანი ანუ საქართველო 1812 წელს, რომელშიც გადმოცემულია 1812 წლის კახეთის აჯანყების მზადების ამბები.
რჩეული ნაწარმოები
«Восточная лютня» (მოსკოვი, 1824);
«Опыты» (მოსკოვი, 1828);
«Избранный немецкий театр» (მოსკოვი, 1831, 4 ტ.);
«Двадцать четвертое февраля», ზ. ვერნერი (მოსკოვი, 1832);
«Наполеон Бонапарте», ალ. დიუმა (მოსკოვი, 1832),
«Сочинения и переводы капитана Шишкова» (პეტერბურგი, 4 ნაწ., 1834-1835).
ლიტერატურა
რუსი მწერლები
დაბადებული 1799
გარდაცვლილი 1832
აკაკი გელოვანი

აკაკი გელოვანი (დ. 28 მარტი, 1923, ლალხორალი, საქართველოს სსრ — გ. 1996) — ქართველი მწერალი და მთარგმნელი.
დაიბადა სოფელ ლალხორალში 1923 წელს. დაამთავრა თბილისის უნივერსიტეტის ფილოლოგიის ფაკულტეტი. პირველი წიგნი — ჰაინრიხ ჰაინეს „რჩეული ლირიკის“ თარგმანი 1954 წელს გამოსცა. აკაკი გელოვანს ეკუთვნის ლექსები (კრებ. „სვანური ბალადები“, 1963; „ეპიგრამები“, 1966), რომანები და მოთხრობები („დაფერფლილი დიდება“, 1961; „შოპენის გული“, 1961; „სვეტი ნათლისა“, 1965; „თეთნულდაი“, 1971; „სვანეთის თეთრი ქუდი“, 1976) და სხვა. მან ასევე თარგმნა გოეთეს, ფრიდრიხ შილერის, ჰაინრიხ ჰაინეს, ჰენრიკ იბსენის, შტეფან ცვაიგის, ანდრეას გრიფიუსის, აპოლონიოს როდოსელის და სხვათა თხზულებები.
აკაკი გელოვანის პირადი არქივი დაცულია ხელნაწერთა ეროვნულ ცენტრში. არქივი ცენტრს შემოსწირეს მისმა შთამომავლებმა 2009 წლის 26 თებერვალს.
ლიტერატურა
რესურსები ინტერნეტში
აკაკი გელოვანი — ხელნაწერთა ეროვნული ცენტრი
სქოლიო
ქართველი მწერლები
ქართველი მთარგმნელები
თბილისის სახელმწიფო უნივერსიტეტის კურსდამთავრებულები
მესტიის მუნიციპალიტეტში დაბადებულები
აკაკი
Viana, Espírito Santo

Viana, Espírito Santo
Viana is a municipality in the state of Espírito Santo, Brazil. It is located 18 km southwest of Vitória on the road to Minas Gerais. Its population was 79,500 (2020) and its area is 312 km2. Though it is part of the Greater Vitória metropolitan area, it still maintains a much more laid-back feeling. Marked by its first church dedicated to Nossa Senhora da Conceição (built on March 22, 1817) atop a little mound in the middle of the town all those who pass it on their way to and from Minas Gerais appreciate its imposing landmark. The town also has a railway museum at the railway station inaugurated on 13 July 1895 by the English. The municipality borders Vitória (E), Cariacica (N), Domingos Martins (W) and Guarapari (S).
History
In 1846, 39 families from North Rhine-Westphalia and Rhineland-Palatinate (then known as Rheinpreussen in German, or Prússia Renana in Portuguese) arrived at Vitória on the 21st of December to settle what is now Viana, as this was the first allotted land they received from the government. In 1857, though, most of them moved on to found Santa Isabel Colony on 27 January 1857.
In the 1890s, Viana was a prosperous colony of mainly Azorean immigrants. In 1891 Santa Isabel became a municipality independent from Viana in what used to be its mountainous region. In 1961, the city was made the seat of the Roman Catholic Diocese of Viana.
References
Municipalities in Espírito Santo
პრესტიჟი

პრესტიჟი — ბრიტანელი მწერლის, ქრისტოფერ პრისტის, 1995 წლის ფენტეზი ჟანრის რომანი. იგი 1800-იანი წლების ინგლისში ორ ილუზიონისტს შორის არსებულ მეტოქეობაზე მოგვითხრობს. რომანი ეპისტოლარული სტრუქტურისაა და იგი დღიურების კრებულს წარმოადგენს. მისი სათაური ფიქციური სასცენო ილუზიოსნისტური დადგმისგან მომდინარეობს, რომელიც სამი ნაწილისგან შედგება: მომზადება, პერფორმანსი და პრესტიჟი.
რომანისთვის პრისტმა მიიღო ჯეიმზ ტეიტ ბლექის მემორიალური პრემია და მსოფლიო ფენტეზის ჯილდო საუკეთესო რომანისთვის. წიგნი ასევე წარდგენილი იყო შემდეგ ჯილდოებზე: ბრიტანეთის ფენტეზი პრემია, ბრემ სტოკერის პრემია და ართურ კლარკის პრემია.
რესურსები ინტერნეტში
Christopher Priest's website
სქოლიო
1995 წლის რომანები
Lasioglossum vagans

Lasioglossum vagans, also known as the Lasioglossum (Ctenomia) vagans, is a species of bee in the family Halictidae.
References
https://www.academia.edu/7390502/AN_UPDATED_CHECKLIST_OF_BEES_OF_SRI_LANKA_WITH_NEW_RECORDS
http://animaldiversity.org/accounts/Lasioglossum_vagans/classification/#Lasioglossum_vagans
https://www.itis.gov/servlet/SingleRpt/SingleRpt?search_topic=TSN&search_value=759524
http://apoidea.myspecies.info/taxonomy/term/6340
Notes
vagans
Insects described in 1857
ნილ არმსტრონგი

ნილ არმსტრონგი (დ. 5 აგვისტო, 1930, უაპაკონეტი, ოჰაიოს შტატი — გ. 25 აგვისტო, 2012) — ამერიკელი კოსმონავტი მფრინავი, სამხედრო-საზღვაო ფლოტის ოფიცერი. სპეციალობით ავიაციის ინჟინერი. ნილ არმსტრონგს აქვს აერონავტიკის ბაკალავრის და აეროკოსმოსური კვლევების მაგისტრის ხარისხი. 1972-1979 წლებში იყო აეროკოსმოსური კვლევების პროფესორი ცინცინატის უნივერსიტეტში.
ბიოგრაფია
ადრეული წლები
1947–1952 წლებში მსახურობდა საზღვაო ავიაცაში. განახორციელა 78 საბრძოლო გაფრენა კორეის ომში. 1962 წელს მიიღო ასტრონავტის სტატუსი. 1966 წლის მარტში იყო ხომალდის „ჯემინი 8“ მეთაური.
მთვარეზე გაფრენა
1962 წელს არმსტრონგი შერჩეული იქნა NASA-ს მიერ. 1969 წელს ხელმძღვანელობდა მისიას „აპოლო 11“ ედვინ ალდრინთან (მთვარეზე დასაჯდომი კაპსულა „არწივის“ პილოტი) და მაიკლ კოლინთან (მმართველ ხომალდ „აპოლო 11“-ის პილოტი) ერთად. „აპოლო 11“-მ დატოვა კენედის კოსმოსური ცენტრი (ფლორიდა) 16 ივლისს 1969 წელს და 4 დღეში, 20 ივლისს დაეშვა მთვარის ზედაპირზე, ე. წ. „სიმშვიდის ზღვაზე“ მთელი მსოფლიო პირდაპირ ეთერში ადევნებდა თვალს ტელევიზიით. მთვარეზე დასაჯდომი კაფსულიდან „არწივი“ ნილ არმსტრონგი გამოდის ხაზზე: „ ჰიუსტონ, წყნარი ზღვის ბაზა. არწივი დაჯდა...“
21 ივლისს 1969 წ დილას არმსტრონგი ჩამოდის ხომალდიდან 2 საათსა 56 წუთსა და 15 წამს UTC და პირველი დგამს ფეხს მთვარეზე. ამ დროს იძახის ისტორიულ სიტყვას:
„That's one small step for man, one giant leap for mankind.“
„ეს პატარა ნაბიჯი ადამიანისთვის, არის დიდი ნახტომი კაცობრიობისთვის.“
15 წუთის შემდეგ მას უერთდება ედვინ ალდრინი, რომელთან ერთადაც აღმართავს აშშ-ს სახელმწიფო დროშას. შემდეგ გააგრძელეს მთვარის გარშემო ტრიალი მესამე ასტრონავტ მაიკლ კოლინთან ერთად. ამ 3 ასტრონავტს შორის არმსტრონგი არჩეული იქნა პირველ კაცად, რომელსაც მთვარეზე უნდა გაევლო, რადგან იგი ჩვეულებრივი მოქალაქე იყო და არა სამხედრო როგორც მისი ორივე თანაშემწე. არმსტრონგმა მთვარეზე გაატარა 2 ს და 31 წ, გაიარა 250 მ. დედამიწაზე დაბრუნდნენ 24 ივლისს, თან წამოიღეს რამდენიმე ქვის ნატეხი შესასწავლად.
სქოლიო
ამერიკელი კოსმონავტები
დაბადებული 5 აგვისტო
დაბადებული 1930
გარდაცვლილი 25 აგვისტო
გარდაცვლილი 2012
დიდმოწამე ეკატერინე

დიდმოწამე ეკატერინე (დ. 287— გ. 305) — მართლმადიდებელი ეკლესიის წმინდანი, [ხსენების დღე — ].
ბიოგრაფია
დიდმოწამე ეკატერინე ეგვიპტის ალექსანდრიის მმართველის, კონსტის ასული იყო. იგი დაიბადა 287 წელს ალექსანდრიაში.
ეკატერინე მოწამეობრივად აღესრულა იმპერატორ მაქსიმინუსის (305-313 წწ.) მმართველობის პერიოდში. ალექსანდრიაში ჩასული იმპერატორი წარმართულ დღესასწაულს დაესწრო.
მსხვერპლად ადამიანებსაც სწირავდნენ - დაუნდობლად ყრიდნენ ცეცხლში ქრისტეს მიმდევრებს. ეკატერინემ თვით იმპერიის მთავარ ქურუმებსა და უღმრთო იმპერატორ მაქსიმინეს მიმართა. მან ვინაობა განაცხადა, დაუფარავად აღიარა თავისი სარწმუნოება და ბრძნულად ამხილა წარმართები. ეკატერინეს სილამაზემ მეფე მოხიბლა. იმპერატორმა იმპერიის ორმოცდაათ ყველაზე განსწავლულ ბრძენკაცს მოუხმო, მაგრამ ეკატერინემ სიტყვიერ პაექრობაში დაჯაბნა ისინი და ყველანი ქრისტიანობაზე მოაქცია, რის შემდეგაც იმპერატორის ბრძანებით ისინი ცეცხლში დაწვეს.
იმპერატორმა საწამებლად შეაგდო ეკატერინეც, შემდეგ კი საპყრობილეში გამოამწყვდია. დედოფალმა ავგუსტამ, რომელსაც ბევრი სმენოდა ეკატერინეს შესახებ, მისი ხილვა მოიწადინა. დედოფალი გააოცა მისმა სულის სიმტკიცემ.
მომდევნო დღეს ეკატერინე კვლავ სამსჯავროზე წარადგინეს, ბორბალზე წამებით დაემუქრნენ და კიდევ ერთხელ მოსთხოვეს ქრისტეს უარყოფა და ცრუღვთაებებისთვის მსხვერპლის შეწირვა. მან კიდევ ერთხელ აღიარა მაცხოვარი. იგი თავად მიუახლოვდა ბორბლებს, მაგრამ ანგელოზმა შემუსრა წამების იარაღები და მიმოფანტულმა ნამსხვრევებმა ბევრი წარმართი იმსხვერპლა. ეს სასწაული რომ იხილეს, დედოფალმა ავგუსტამ და მხედართუფროსმა პორფირიმ ორას მეომართან ერთად დაუფარავად აღიარეს ქრისტიანობა, რისთვისაც ყველა სიკვდილით დასაჯეს. მაქსიმინე ისევ შეეცადა ეკატერინეს ცთუნებას და ამჟამად ცოლობა შესთავაზა მას, მაგრამ პასუხად უარი მიიღო. ეკატერინემ მტკიცედ განაცხადა, რომ ქრისტეს ერთგული რჩებოდა, ლოცვა აღავლინა მისადმი და თავად დადო თავი ჯალათის კუნძზე. უსჯულოებმა მარტვილს თავი მოჰკვეთეს. ეკატერინეს ცხედარი სინას მთაზე გადაიტანეს. VI საუკუნეში მიაკვლიეს მის პატიოსან თავსა და მარცხენა ხელს და გადააბრძანეს იმპერატორ იუსტინიანეს (527-565; ხს. 27 ნოემბერს) მიერ აგებულ სინას მონასტრის ტაძარში.
იხილეთ აგრეთვე
სინის წმინდა ეკატერინეს მონასტერი
ლიტერატურა
წმიდანთა ცხოვრება, ტომი IV, თბ., 2003
რესურსები ინტერნეტში
ეკატერინე
IV საუკუნის ქრისტიანი წმინდანები
დაბადებული 287
გარდაცვლილი 305
ტოლბანიოსი

ტოლბანიოსი — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 52 კმ². მოსახლეობა — 78 კაცი (2020 წ.).
იხილეთ აგრეთვე
ავილის მუნიციპალიტეტები
რესურსები ინტერნეტში
ტოლბანიოსის მუნიციპალიტეტის ოფიციალური საიტი
სქოლიო
ავილის მუნიციპალიტეტები
გვირგვინი (შენობა)

გვირგვინი (შენობა)
გვირგვინი შენობისა — საქართველოში გავრცელებული დარბაზული ტიპის საცხოვრებელი სახლის კარვის ფორმის (პირამიდული) გადახურვა, რომელსაც სასინათლო და საკვამური ხვრელი აქვს. ამოყვანილია საფეხურებად ერთმანეთზე დალაგებული, ძელებისაგან შეკრული და ზემოთკენ თანდათან შემცირებული მრავალკუთედების წყობით. გვირგვინის კონსტრუქცია ორგვარია - პარალელური (როდესაც ერთმანეთზე დაწყობილი მრავალკუთხედების გვერდები პარალელურია) და კუთხური (ყოველი ზედა მრავალკუთხედის გვერდები კუთხეზე ჰკვეთს ქვედა მრავალკუთხედს). გვირგვინმა განვითარების მრავალსაუკუნოვანი გზა განვლო უძველესი კოლხური სახლიდან ახალციხის თუ ერთაწმინდის დარბაზულ კომპლექსებამდე.
იხილეთ აგრეთვე
დარბაზული სახლი
ლიტერატურა
საქართველოს არქიტექტურა